Vei ira na iTubutubu 

Raica, na gone sa nona i votavota na Turaga: la na vua ni kete sa nonai sau. Same 127:3 

O koya sa vosota na nona ititoko sa cata na luvena: la ko koya sa lomani koya sa vakadodonutaki koya 
vakatotolo. Vosa Vakaibalebale 13:24 

Ena rerevaki Jiova sa kaukauwa kina na vakanuinui: ia na luvena ena tiko na vanua ni vakaruru. Vosa 
Vakaibalebale 14:26 

Mo vakadodonutaka na luvemu ni sa tiko na inuinui, ka kakua ni vosota na yalomu ena vuku ni nona 
tagi. Vosa Vakaibalebale 19:18 

Na lialia sa vesu tu e loma ni gone; ia na ititoko ni veivakadodonutaki ena vakasavi koya tani mai vua. 
Vosa Vakaibalebale 22:15 

Kakua ni bureitaka na veivakadodonutaki mai vua na gone: kevaka ko sa mokulaki koya e nai titoko, 
ena sega ni mate ko koya. O na vakanakuitataki koya e nai titoko, ka vakabula na yalona mai eli. Vosa 
Vakaibalebale 23:13-14 

Nai titoko kei na veivunauci sa solia na vuku, ia na gone sa biu tu vakatikitiki sa vakamaduataki tinana. 
Vosa Vakaibalebale 29:15 

Mo vakadodonutaka na luvemu, ena gai vakacegui iko; io, ena solia ko koya na marau ki na yalomu. 
Vosa Vakaibalebale 29:17 

la ko ira kecega na luvemu era na vakavulici mai vei Jiova; ka levu na nodra vakacegu na luvemu. 
Aisea 54:13 


O koya e lomana na luvena e dau vakavuna me vakila na ititoko, me rawa kina vua me 
marautaki koya ena kena itinitini. O koya sa vakadodonutaka na luvena ena marautaki koya, 
ka rekitaki koya ena kedra maliwa na nonai tokani. O koya sa vakavulica na luvena sa 
vakararawataki ira na meca: Ena rekitaki koya e matadra na nonai tokani. E dina ni sa mate o 
tamana, sa vaka ga ni sa sega ni mate: ni sa biuta tu mai e dua sa tautauvata kei koya. Ni sa 
bula tiko, sa raici koya ka rekitaki koya: ia ni sa mate, sa sega ni rarawa. E biuta tu mai e dua 
na dauveisausaumi vei ira na nona meca, kei na dua ena sauma na yalololoma vei ira na 
nona itokani. O koya sa vakasivia na luvena ena vauca na nona mavoa; ena vakayavalati na 
ketena ena tagi kecega. Na ose sa sega ni musuki sa yaco me ulu kaukauwa: kei na gone sa 
biu tu vakatikitiki ena dauveivakaisini. Mo butakoca na luvemu, ena qai vakarerei iko: mo 
qito vata kei koya, ena qai kauti iko mai ki na rarawa. Kakua ni lasa vata kei koya, de ko na 
rarawa vata kaya, ka ko na gai vakasequruquru batimu e na kenai otioti. Kakua ni solia vua na 
galala ena nona gauna ni cauravou, ka kakua ni vakamoce vua na nona lialia. Mo vakacuva 
sobu na domona ni sa gone, ka mokuti koya ena yasana ni sa gone, de gai yalokaukauwa, ka 
talaidredre vei iko, ka kauta mai kina na rarawa ki na lomamu. Mo cudruva na luvemu tagane, 
ka vakasaurarataki koya me cakacaka vakaukauwa, de na qai vakacalai iko na nona i valavala 
vakasisila. Siraki 30:1-13 


Vei ira na Gone 

Mo vakarokorokotaki rau na tamamu kei na tinamu, me balavu kina na nomu bula ena 
vanua sa solia vei iko na Turaga na nomu Kalou. Lako Yani 20:12 

Na luvequ, kakua ni beca na veivakadodonutaki ni Turaga; kakua talega ni oca e na nona 
veivakadodonutaki: Ni sa veivakadodonutaki ko koya sa lomana na Turaga; me vaka e 
dua na tama na luvena sa dau taleitaka. Vosa Vakaibalebale 3:11-12 

Na vosa vakaibalebale i Solomoni. Na gone yalomatua sa vakamarautaki tamana, ia na 
gone lialia sa vakararawataki tinana. Vosa Vakaibalebale 10:12 

Mo vakarorogo vei tamamu ka vakasucumi iko, ka kakua ni beci tinamu ni sa qase mal. 
Vosa Vakaibalebale 23:22 

Oi kemudou na gone, dou talairawarawa vel ira na nomudou i tubutubu e na vuku ni 
Turaga, ni sa dodonu oqo. Mo vakarokorokotaki rau na tamamu kei na tinamu; ogori nai 
matai ni vunau sa yalataki; Me vinaka kina vei iko, ka bula balavu e vuravura. Efeso 6:1-3 
Mo vakarokorokotaki tamamu ena yalomu taucoko, ka kakua ni guilecava na rarawa | 
tinamu. Mo nanuma ni ko a sucu mai vei rau; la ko na sauma vakacava vei ira na ka era 
sa Cakava vei iko? Siraki 7:27-28 


Mo ni rogoci au na tamamuni, na gone, ka cakava e muri, mo ni sautu kina. Ni sa solia na Turaga vua 
na tama me vakarokorokotaki ira na gone, ka sa vakadeitaka na lewa | tina vei ira na luvena tagane. O 
koya sa vakarokorokotaka na tamana sa sorovaka na nonai valavala ca: la ko koya sa vakarokorokotaka 
na tinana sa vaka e dua sa binia nai yau. O koya sa vakarokorokotaka na tamana ena marautaki ira na 
luvena; ia ni sa cakava na nona masu, ena rogoci. O koya e vakarokorokotaki tamana ena bula balavu; 
kei koya sa talairawarawa vua na Turaga ena vakacegui tinana. O koya sa rerevaka na Turaga ena dokai 
tamana, ka na garavi rau na nona itubutubu, me vaka sa garavi ira na nona turaga. Mo 
vakarokorokotaki rau na tamamu kei na tinamu ena vosa kei na cakacaka, me rawa ni yaco vei iko e 
dua na veivakalougatataki mai vei rau. Ni sa vakataudeitaka na nodra vale na gone na 
veivakalougatataki nei tamadra; ia na vosa ni cudruvi ni tina sa vakarusa na yavu. Kakua ni 
dokadokataka na nona vakalolomataki tamamu; ni sa sega ni dokai iko na nona vakalialiai tamamu. Ni 
sa vu mai na dokai ni tamata na nona dokai na tamana; kei na tina sa sega ni dokai sa ka ni 
veivakalialiai vei ira na gone. Na luvequ, mo vukei tamamu ena gauna sa qase kina, ka kakua ni 
vakararawataki koya ena gauna taucoko sa bula tiko kina. la kevaka sa malumalumu na nona 
yalomatua, mo vosota vua; ka kakua ni beci koya ni ko sa tu ena nomu kaukauwa taucoko. Ni na sega 
ni guilecavi na nona vukei iko na tamamu: ia ena vakaisosomitaki na i valavala ca me tara cake kina na 
nomu i valavala ca. Ena siga ni nomu rarawa ena nanumi; ena waicala talega na nomu ivalavala ca, me 
vaka na aisi ena draki katakata vinaka. O koya sa biuti tamana sa vaka na dauvosavakacaca; kei koya sa 
vakacudrui tinana sa cudruvi: mai vua na Kalou. Siraki 3:1-16 


Kevaka eda na vakadodonutaki ira na luveda, era na tagi ena gauna oqo ia era na 
marautaka ena veisiga ni mataka. Kevaka eda na sega ni vakadodonutaki ira na luveda, 
era na marautaka ena gauna oqo ia era na tagi ena veisiga ni mataka. 


Na gone era sa veisiga ni mataka ni noda vanua. la kevaka era na qase mai ka sega ni 
vakadodonutaki, sa na vakacava na veisiga ni mataka ni noda vanua? 


Na itovo ca kece ni dua na tamata qase sai koya na kena e sega ni vakadodonutaki se 
vakadodonutaki ena gauna e se gone kina. E dodonu meda susugi ira na gone era 
rerevaka, lomana, ra gai talairawarawa vua na Kalou. 


Au taura e dua na tiki ni qele bula 

Na kena buli vakamalua ena veisiga 

Au a lako tale mai ni sa oti na veiyabaki 

E dua na tamata au raica 

E se tiko ga vua na ibulibuli taumada oya 
Ka'u na sega tale ni rawa ni veisautaki koya 


